AD10-6+-+Gruppe+2

Lærervejledning – Stopmotion
I vores forløb har vi valgt at bruge iMotion HD, der er en app til iPhone eller iPad. App’en er gratis og utrolig enkel at bruge. De fleste med basiskendskab til smartphones vil kunne benytte programmet let og hurtigt. iMotion HD er et program, der rummer alt, du skal bruge for at lave en stopmotion film. Du opretter blot et projekt, tager billeder, afslutter projektet og så har du en film. Herefter kan du slette frames, du ikke ønsker, justere tempoet og let uploade, gemme eller sende din film. Hvis filmen skal indeholde et lydspor, skal den dog redigeres i et filmredigeringsprogram f.eks. iMovie på computeren. For en visuel gennemgang af app’en: [|iMotion HD]

Iphone Ipad || = Begrundet undervisningsplan  =
 * Alderstrin || Udskoling ||
 * Fag || Dansk ||
 * Fagligt indhold || Forløbet tager udgangspunkt i analyse og fortolkning af lyrik. Produktet omhandler en fortolkning af ”Når vi sover” af Michael Strunge udtrykt som en stopmotion film. ||
 * Formål (centrale CKF’er) – Vi går ud fra der menes trinmål. || Undervisningen skal lede frem mod, at eleverne har tilegnet sig kundskaber og færdigheder, der sætter dem i stand til at:
 * udtrykke sig i billeder, lyd og tekst i komplekse produktioner
 * anvende informationsteknologi og elektroniske mediers muligheder bevidst og hensigtsmæssigt
 * forholde sig analytisk, vurderende og produktivt til sagprosa og andre udtryksformer
 * demonstrere et analytisk beredskab over for ældre og nyere dansk og udenlandsk litteratur og andre udtryksformer ||
 * Teknisk platform (PC, mac, iPad, mobil, kamera, etc.) || Imovie hd

Mål
__ Videns mål __ - Eleverne skal kunne beherske flere analyseniveauer indenfor lyrik, herunder inferens - Eleverne skal kunne fortolke ”Når vi sover” gennem en stopmotion-produktion - Eleverne skal kunne anvende iMotion HD enten via iPad eller iPhone __ Læringsstrategiske mål __ - Eleverne skal blive bevidste om forskellen mellem skreven lyrik og lyrik i stopmotion-form - Eleverne skal kunne reflektere over deres egen proces gennem tilblivelsen af filmen __ Sociale mål __ - Eleverne skal kunne samarbejde hensigtsmæssigt i grupperne om tilblivelsen af filmen gennem hele processen - Eleverne skal arbejde seriøst med projektet = Indhold  = I dette forløb har vi valgt at inddrage henholdsvis lyrik og stopmotion i arbejdet med analyse og fortolkning. At analysere og fortolke lyrik stiller høje krav til elevernes evne til at danne inferens, hvilket kan være vanskeligt for nogle elever. Dog er dette en analysekundskab eleverne bør hjælpes hen mod at besidde på pågældende klassetrin. Tanken bag inddragelsen af iMotion HD er, at eleverne gennem stopmotion-produktionen kan gøre deres fortolkningstanker mere konkrete og visuelle. Dette kunne tænkes at støtte nogle elever i deres proces mod at kunne fortolke og analysere på et højt niveau. Eleverne skal lave deres fortolkning over et på forhånd valgt digt, ”Når vi sover” af Michael Strunge. Digtet er valgt på baggrund af sine maleriske og billedlige udtryk for at styrke eleverne i at gøre digtet visuelt. Michael Strunge er endvidere en vigtig del af dansk lyrik. = Lærerproces/arbejdsformer  = Forløbet strækker sig over syv lektioner i dansk, og bærer præg af en lærerteoretiskdidaktik med metoden i fokus. ** Faglig indholdsprofil (hierarkisk opstillet) ** Metode: overordnet Indhold: underordnet __ 1. Det faglige aktivitets- og metodefelt: __ Vores sigte er at eleverne i deres egenproduktion skal forholde sig til følgende aktivitetsformer: Ved **reproduktionen** af et allerede eksisterende digt skal eleverne gennem **interperception** analysere og fortolke samt udtrykke egen forståelse og fortolkning af digtet i andet medie (stop-motion). Eleverne skal med udgangspunkt i egen (og gruppens) **refleksion** overveje, undersøge og perspektivere digtningen i et sociologisk og psykologisk sammenhænge. Produktion og analyse skal spille sammen, så iagttagelser af professionelle film (i tidligere forløb) og digtanalyse kan anvendes i elevernes egenproduktion, men også på den måde, at elevernes //egne produktioner skal være genstand for refleksion og analyse//. At arbejde med film i 9. klasse er at tage udgangspunkt i elevernes egen verden og i de kompetencer, de henter uden for undervisningslokalerne. Eleverne skal altså ikke alene opnå en speciel skolekompetence, men en kompetence der rækker ud over skolen og ind i vores demokratiske tradition. Billeder er en integreret del af hverdagen for børn og unge. Filmmediet er blevet et væsentligt elemente i de unges dannelsesproces, og de har ofte en ret nuanceret viden om baggrundshistorie, virkemidler, og intertekstuelle henvisninger. Anerkendelse af deres viden er et godt afsæt til at fylde yderligere viden og kompetence på. I et forløb, hvor man veksler mellem elevernes egenproduktion og refleksion over og analyse af egenproduktion samt digt- og filmanalyse vil eleverne opleve, at de ved at se og analysere digte og film kan hente viden, de kan bruge i deres egen produktion. Refleksionsaktiviteten vil dog i objektiv form fører tilbage til fænomenfeltet idet det kommer til at udgøre et nyt fænomen (en film). __ 2. Fænomenfeltet: __ __ 3. Det personlige og sociale erfaringsfelt: __ __ 4. Realia- og kontekst feltet: __ ** En kort gennemgang af forløbet ** Forløbet strækker sig over en uge på syv lektioner. Vi vil starte med at eleverne læser digtet Når vi sover af Michael Strunge. Da eleverne har en forforståelse for digtanalyse i forvejen, vil vi gå ud fra, at eleverne har de relevante redskaber for at kunne gå i gang med at gennemanalysere digtet. Herefter er det op til grupperne á tre elever at beslutte sig for, hvordan de tolker digtet og hvordan, de bedst muligt får dette formet til en stopmotion film. Eleverne arbejder herefter selvstændigt (med vejledning og støtte fra læreren) med de forskellige processer, der indgår i en filmskabelse. = Teknik og rammer  = IMotion HD er et nemt, lettilgængeligt og gratis værktøj i form af en app til iPad eller iPhone. Programmet stiller derfor ikke høje krav til lærerens it-kundskaber og slet ikke til elevernes, der må forventes at have beskæftiget sig med lignende programmer før. Derimod vil man ikke altid kunne forvente at have adgang til iPhones eller iPads på alle skoler, her må andre (og i nogle tilfælde mere komplicerede) programmer tages i brug. = Elevforudsætninger  = De fleste elever vil på forhånd have kendskab til brugen af iPhones (/andre smartphones) eller ipads, og vil derfor let kunne bliver introduceres i brugen af iMotion HD. Vi kan altså her gøre brug af elevernes uformelle kundskaber til at motivere dem i arbejdet med mere formelt stof. Eleverne har forud for forløbet arbejdet med film og analyse heraf, derfor har de allerede et indblik i filmiske virkemidler og processer. = = = Evaluering  = Det færdige produkt vil fungere som et evalueringsværktøj i et længere forløb om analyse og fortolkning af lyrik. Her vil læreren med fordel kunne bruge SMTTE-modellen til at evaluere både slutproduktet og arbejdet processen igennem.
 * 1) Reproduktion
 * 2) Interperception
 * 3) Refleksion
 * Film- og digtanalyse danner udgangspunktet for eleverne refleksion over egenproduktion
 * Arbejdsform: gruppearbejde
 * Selvrefleksiv kompetenceudvikling (i forhold til forrige punkt)
 * Eleverne skulle gerne gennem gruppearbejdet og den selvrefleksive kompetenceudvikling opnå en personlig oplevelsesdimension samt en kreativitetsudvikling.
 * Elevernes inferensdannelse vil i høj grad påvirke deres egenproduktion idet de uundgåeligt vil trække på de erfaringer de har i forbindelse med (film)medier.

[|SMTTE]

I denne model hænger undervisningen, planlægningen heraf, efterfølgende evaluering og tiltag sammen. Læreren må altså løbende evaluere sin egen praksis og elevernes forudsætninger og arbejde. Dette gør læreren ved at se tegn. Begrebet tegn dækker over de indtryk, læreren som professionel opfanger under hele forløbet om, om klassen er på rette vej mod målene. Denne evalueringsform er god til at evaluere et kreativt projekt som dette, da læreren her må bruge sin faglige fornemmelse for at kunne evaluere elevernes udbytte. I forhold til mål og evalueringsmetode bliver evalueringen i denne sammenhæng overvejende summativ. Dette er ikke negativt i sig selv, men ved at inddrage et bidragende mere formativt evalueringsprodukt, har læreren mulighed for at få flere og bredere dækkende tegn for om målene er nået og i hvilken grad. Et sådan produkt kunne her være en skriftlig aflevering, hvor eleverne individuelt eller i grupperne redegøre for tanker og intentioner bag produktionen af filmen evt. med bilag af storyboard og lignende.